اوروپا اتفاقی نینگ تورکیه هیئتی باشلیغی نیکولاوس مایر لاندروت, تورکیه نینگ دوچ کیلیب قالگن آفت لرنینگ تاثیری دن قوتیله آلیشی اوچون تورکیه گه یاردم لری نینگ دوام ایته دیگن لیگینی معلوم قیلدی.
لاندروت بیاناتیده, 6- فبروری ده تورکیه نینگ قهرمان ماراش ولایتیده کتته بیر فلاکت کورگن لیکلری نی معلوم قیلرایکن, "خیال لرنینگ تشقریسیده بیر ویران لیک و اوشبو ویران لیکلرنینگ انسانلرنینگ حیاتی, کون اوتکزیش منبع لری و روانی گه قالدیره دیگن تاثیری حقیقت دن هم ایشانیلمه یدیگن درجه ده" دییه قید ایتدی.
لاندروت, اوز سوزلرینی, "جاده لرده ویران بولیب قالگن اویلرنی کوریشینگیز ممکن. شوباعث کولمی جهتی دن درک ایتیلیشی جوده قیین بیر وضعیت" شکلیده دوام ایتدیردی.
لاندروت, اوشبو دایره ده تورکیه نینگ یانیده توریش گه دوام ایته دیگن لیکلرینی ایسله تیب اوتدی.
لاندروت, اوروپا اتفاقی نینگ حاضرگی دور باشلیغی بولگن سویدن باش وزیری اولف کرسترسون ییتکچیلیگیده بلجیم پایتختی بروکسلده یاردم بیرووچی لر کنفرانسی نینگ بولیب اوته دیگن لیگی و شونده ی قیلیب خلق ارا مقیاسده تورکیه اوچون ینه ده کوپراق یاردم توپلش نی آرزو قیلیاتگن لیکلرینی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
